Печән чапканда югалган 3 яшьлек баланың мәетен 6 көн үткәч кенә тапканнар

	Йөрәкләрне телгәли торган үкенечле хәл Воронеж өлкәсендә була. 13 июль көнне 3 яшьлек Артем Кузнецовның әти-әнисе печән чабарга китә. Малайны, җиләк җыеп торыгыз дип, 5 яшьлек апасы карамагына калдыралар. Тик бу зур фаҗига белән тәмамлана шул...	 Үзе дә сабый гына булган апасы энесенең читкә китеп баруын сизми кала. Югалган малайны, исән булуына өметләнеп, 6 тәүлек буе эзлиләр. Һәм табалар да... Тик бөҗәкләр ашый башлаган мәетен генә...  Вести-Воронеж язуынча, малай югалган урыннан 400 метр читкә киткән. Башта аның башлыгы белән аяк киемен, аннан соң үзен дә табалар. Егылып төшкән чокырдан Артем, кызганычка каршы, үз көче белән генә чыга алмаган... Әлеге факт буенча җинаять эше ачканнар.
  
	---	
Матбугат.ру

	№ --- | 20.07.2017	


